Program diagnostičnih, terapevtskih, negovalnih in ostalih postopkov z večjim tveganjem za okužbo za zobozdravnike

Na podlagi 44. člena Zakona o nalezljivih boleznih (Ur.l. RS, št. 69/95, 25/04, 47/04-ZdZPZ, 119/05, 33/06-UPB1) in 17. člena Pravilnika o pogojih za pripravo in izvajanje programa preprečevanja in obvladovanja bolnišničnih okužb (Ur.l. RS, št. 74/99, 92/06), sprejema izvajalec zasebne zdravstvene dejavnosti dne v ZASEBNI ZOBNI AMBULANTI …………………………

…………………………….………………iz ………………………, dne ………………………..

PROGRAM DIAGNOSTIČNIH, TERAPEVTSKIH, NEGOVALNIH IN OSTALIH POSTOPKOV Z VEČJIM TVEGANJEM ZA OKUŽBO V
ZASEBNI ZOBOZDRAVSTVENI AMBULANTI  

Dino Zdolski, dr. dent. med., iz Pridnega grada, Pospravljena ulica 19
DIAGNOSTIČNI, TERAPEVTSKI, NEGOVALNI IN OSTALI POSTOPKI Z VEČJIM TVEGANJEM ZA OKUŽBO, POVEZANO Z ZDRAVSTVOM
♦ Higiena rok 
♦ Osebna varovalna oprema

♦ Zdravstvena zaščita osebja 

♦ Aseptična tehnika parenteralne medikacije
♦ Odstranjevanje zoba
♦ Oralni kirurški posegi in odvzem materiala
♦ Zobotehnični laboratorij

♦ Dentalna radiologija

I.    HIGIENA ROK (glej navodilo št. 1)
II. Uporaba osebne varovalne opreme (glej navodilo št. 7)

III.  ZDRAVSTVENA ZAŠČITA OSEBJA (glej navodilo št. 8, 9)
IV.  Aseptična tehnika parenteralne medikacije
♦ Aseptični postopek 
Osnovno načelo je razkuževanje rok pred pripravo in uporaba rokavic pred dajanjem medikamenta.
♦  Uporaba sterilne igle, brizge za enkratno uporabo, sterilne raztopine. Kadar je le mogoče, se uporabi medikament iz viale le za enega bolnika, največ za eno izmeno.
V. ODSTRANJEVANJE ZOBA
♦ Odstranjeni zob je medicinski odpadek (18 01 04), kadar vsebuje amalgam, ga odstranimo kot amalgamski odpadek (18 01 10).
♦ Kadar želi bolnik dobiti izpuljeni zob, ga pred oddajo očistimo biološkega materiala in razkužimo.
♦ Kadar izpuljeni zob pošiljamo v laboratorij, vsak zob očistimo (odstranimo biološki material) in razkužimo, pošiljamo v zaprti embalaži. 

♦ Kadar izpuljene zobe zbiramo v izobraževalne namene, vsak zob razkužimo z alkoholom in očistimo (odstranimo biološki material), steriliziramo. Če vsebuje amalgam, ga ne steriliziramo, ampak potopimo v 10 % formalin. Shranimo jih v posebni embalaži z oznako. 
Opomba: 
Pravilni vrstni red je čiščenje in nato razkuževanja zoba. Mehansko očistimo izpuljeni zob s papirnato krpico in orokavičeno roko, saj razkuževanje ob prisotnosti biološkega materiala ni učinkovito.
VI. Oralni kirurški posegi in odvzem materiala
Ustna votlina je kolonizirana z različnimi mikroorganizmi, ki lahko ob kirurških posegih vstopajo v krvni obtok in sterilna področja v ustih. Vstop mikroorganizmov v kost in subkutana tkiva poveča tveganje za lokalizirano ali sistemsko okužbo. To se lahko dogodi pri biopsiji, periodontalni in apikalni kirurgiji, vstavitvi vsadka in odstranitvi zoba z dvigom mukoperiostalne krpe, odstranitvijo kosti ali hemisekcijo zob in šivanju.
♦ Rokovanje z bioptičnim materialom
Vsak vzorec mora biti v hermetično zaprti posodi, ki je ni mogoče prebosti. Vložena je v vrečko z oznako BIOHAZARD.

♦ Laser
Uporaba laserja in elektrokirurških instrumentov povzroči stranske produkte: vonj po benzenu, razpadlih celicah tkiva in krvi, meglo. Aerosoliziran infektivni material (Herpes simplex virus, Humani papillomavirus) na laserskem »plume« lahko pride v stik z nosno sluznico izvajalca (ščiti ga kirurška maska). Ni podatkov, da bi se z inhalacijo prenesla okužba s HIV, HBV.
VII. ZOBOTEHNIČNI LABORATORIJ
♦ V zobni ambulanti je potrebno takoj po odstranitvi iz ust bolnika odtis, protetično ali ortodontsko aplikacijo spirati pod tekočo vodo (odstraniti sluz, debris, kri) dokler ni vidno čista, nato jo potopiti v razkužilno tekočino za 10 minut oz. za kontaktni čas po navodilu proizvajalca in ponovno sprati pod tekočo vodo. 

♦ Odtis/protezo/ortodontsko aplikacijo vložimo v embalažo za transport in označimo, da je razkužena.
♦ Zobotehnični laboratorij sprejema čiste odtise, protetične in ortodontske aplikacije, sicer mora izvesti zgoraj opisani postopek. 

♦ Osebje v zobotehničnem laboratoriju skrbi za higieno rok, uporablja osebno varovalno opremo in razkužuje površine.

♦ V zobotehničnem laboratoriju se ne uživa hrane in pijače, niti se je tam ne shranjuje.

VIII. DENTALNA RADIOLOGIJA 
♦ Film naj bo zaščiten s plastičnim pokrivalom
♦ Rentgenski tehnik, oseba, ki opravlja preiskavo, si nadene preiskovalne rokavice za namestitev filma, držala in tubusa. Po odstranitvi zaščite filma po opravljeni ekspoziciji, sname rokavice, jih odvrže kot medicinski odpadek, roke si razkuži.
♦ Razkuži površine aparata, ki so bile v stiku z bolnikom ali bi jih lahko kontaminiral rentgenski tehnik.
♦ Grizni nastavki in držala se lahko sterilizirajo.

